बरेली। जिले में किसानों को गेहूं बेचने में आ रही समस्या और उसके बाद बोरों के उठान में कई गड़बड़ियां सामने आ रही हैं। एडीएम-ई और डिप्टी आरएमओ की टीम ने दो दिनों में मंडी समिति, फरीदपुर और भुता के 11 गेहूं खरीद केंद्रों का औचक निरीक्षण किया। एडीएम-ई ने केंद्र प्रभारियों को बोरों की कमी को पूरा करने, खुले में रखे गेहूं से भरे बोरों का उठान कराने, किसानों की पहचान कर उन्हें ही टोकन देने के निर्देश दिए हैं।